section_heading: Zemljopisne karakteristike
paragraph_text: San Giovanni Rotondo udaljen je oko 46 km sjeveroistočno od provincijskog središta Foggie. To je grad visoko razvijenog hodočasničkog turizma, osobito povezanog s sv. Piom iz Pietrelcine, mjesnog kapucina osnivača bolnice u gradu, koja je izrasla u veliki bolnički kompleks. Grad godišnje posjeti preko milijun ljudi, što zbog svetišta u samom gradu što zbog bolnice, ali i zbog proputovanja u drugo obližnje svetište Monte Sant'Angelo.